國立屏東大學，略稱屏大，在屏東縣屏東市。現有校區四，曰民生，曰林森，曰屏商，曰車城。昭和十五年肇於屏東，時曰臺灣總督府屏東師範學校。昭和十八年，改為臺灣總督府臺南師範學校預科。臺灣光復後，民國三十五年，改為臺灣省立臺南師範學校屏東分校。十月獨立，時曰臺灣省立屏東師範學校。民國五十四年改制，時曰臺灣省立屏東師範專科學校。民國七十六年升格，時曰臺灣省立屏東師範學院。民國八十年改隸，時曰國立屏東師範學院。同時，國立屏東商業專科學校設校。民國八十七年，國立屏東商業專科學校改制國立屏東商業技術學院。民國九十四年，改制國立屏東教育大學。民國一〇三年併國立屏東商業技術學院改制，時曰國立屏東大學。設有學院五，曰人文社會學，曰理學，曰資訊學，曰教育學，曰管理學。